open-index/open-wikipedia-markdown huggingface dataset:
Ανδρέας Γ. Δρυμιώτης

Ο **Ανδρέας Γ. Δρυμιώτης** (Λευκωσία, 1940) είναι Ελληνοκύπριος πολιτικός αναλυτής και δημοσιογράφος, ο οποίος έχει συνεισφέρει στη χρήση ηλεκτρονικών συστημάτων μετάδοσης των εκλογικών αποτελεσμάτων στην Ελλάδα και κατέχει πολύχρονη προϋπηρεσία σε ελληνικά ΜΜΕ, όπως "Η Καθημερινή", η ΕΡΤ, το "Πρώτο Θέμα" και το Πρώτο Πρόγραμμα.

## Βιογραφικά στοιχεία
Γεννήθηκε στη Λευκωσία το 1940. Φοίτησε στο Παγκύπριο Γυμνάσιο και σπούδασε πολιτικός μηχανικός στο Εθνικό Μετσόβιο Πολυτεχνείο, ενώ μετεκπαιδεύτηκε στο Ηνωμένο Βασίλειο.

Στη συνέχεια επέστρεψε στην Ελλάδα και κάλυψε δημοσιογραφικά τις εθνικές εκλογές του 1981. Από τότε πρωτοστάτησε στην εφαρμογή των ηλεκτρονικών μέσων για την έκδοση εκλογικών αποτελεσμάτων στην Ελλάδα, πρακτική που συνέχισε μέχρι και τις εθνικές εκλογές του 2023.

Εργάστηκε ως στέλεχος και γενικός διευθυντής στην εταιρεία "Ηλεκτρονικοί Διερευνητές Δοξιάδη". Το 1984 συνίδρυσε με την Alpha Bank την εταιρεία "ΔΕΛΤΑ Πληροφορική", της οποίας διετέλεσε πρόεδρος και διευθύνων σύμβουλος μέχρι και την εξαγορά της από την εταιρεία First Data το 2004. Στη συνέχεια, ο Δρυμιώτης υπηρέτησε σε διοικητικές θέσεις στις εταιρείες πληροφορικής, Unisystems (2005–2006) και Singular Logic Integrator (2007–2009).

Είναι τακτικός αρθρογράφος στην εφημερίδα, "Η Καθημερινή" και συμμετέχει τακτικά ως σχολιαστής στην ΕΡΤ, τόσο σε τηλεοπτικές εκπομπές όσο και στο Πρώτο Πρόγραμμα με συχνή ανάλυση των εκλογικών αποτελεσμάτων και της εν γένει πολιτικής επικαιρότητας.

## Δημόσιες παρεμβάσεις
Ο Δρυμιώτης συχνά παρεμβαίνει στο δημόσιο διάλογο με άρθρα στην εφημερίδα, "Πρώτο Θέμα" ή στο τηλεοπτικό κανάλι "Σκάι", όπου σχολιάζει πολιτικά θέματα, ιδίως για την πορεία της Αντιπολίτευσης στην Ελλάδα. Πάρα πολύ συχνά έχει ασκήσει κριτική κατά της Αριστεράς και των κομμάτων της, ιδίως κατά του ΣΥΡΙΖΑ και του πρώην πρωθυπουργού, Αλέξη Τσίπρα.

Τον Οκτώβριο του 2025 σε άρθρο του στην εφημερίδα *[[Η Καθημερινή]]*, ο Δρυμιώτης απέδωσε ψευδώς μια ανύπαρκτη δήλωση στη Μυρσίνη Λοΐζου, κόρη του συνθέτη Μάνου Λοΐζου και υποψήφια ευρωβουλεύτρια του ΣΥΡΙΖΑ το 2024, με αποτέλεσμα η Λοΐζου να αποστείλει εξώδικο στην εν λόγω εφημερίδα, η οποία λίγες μέρες αργότερα της ζήτησε δημόσια συγγνώμη και διέγραψε το άρθρο από την ιστοσελίδα της.

Τον Οκτώβριο του 2025 δήλωσε ότι «το να είσαι Αριστερός έχει καταλήξει να μην είσαι Έλληνας» σε τηλεοπτική εκπομπή, προκαλώντας σφοδρή κριτική από ορισμένα ελληνικά ΜΜΕ. Την πρωτοχρονιά του 2026 συμμετείχε στον πρώτο καφέ της χρονιάς του πρωθυπουργού Κυριάκου Μητσοτάκη και του πρόεδρου της Δημοκρατίας Κωνσταντίνου Τασούλα.

Γενικά, ο Δρυμιώτης τυγχάνει ένας σφοδρός πολιτικός πολέμιος της ελληνικής Αριστεράς σε όλα τα πολιτικά ζητήματα.

## Διαβάστε επίσης
* «Ο Ανδρέας Δρυμιώτης στην ΕΡΤ: Ο άνθρωπος που φέρει την ιστορία των εκλογικών αναμετρήσεων...» (6/1/2023)
* Συνέντευξη στην εκπομπή «Η Παγκόσμια Φωνή μας» (10/6/2024)
* Άρθρα για τα αποτελέσματα ΣΥΡΙΖΑ και ΠΑΣΟΚ (24/11/2024, 12/05/2025)

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες πολιτικοί αναλυτές
Κατάλογος πρωθυπουργών της Ανγκουίλας

Ο **Πρωθυπουργός της Ανγκουίλας** (*Premier of Anguilla*) είναι ο αρχηγός κυβέρνησης στο Βρετανικό Υπερπόντιο Έδαφος της Ανγκουίλας. Ο Πρωθυπουργός διορίζεται από τον Κυβερνήτη της Ανγκουίλας εκ μέρους του μονάρχη του Ηνωμένου Βασιλείου, επί του παρόντος τον Βασιλιά Κάρολο Γ'.

Μέχρι το 2019 το αξίωμα ήταν γνωστό ως **Επικεφαλής Υπουργός της Ανγκουίλας**, αλλά το Συνταγματικό Διάταγμα (Τροποποίηση) της Ανγκουίλα του 2019, το οποίο τέθηκε σε ισχύ στις 14 Μαΐου 2019, μετονόμασε τη θέση σε Πρωθυπουργό.

Η σημερινή Πρωθυπουργός είναι η Κόρα Ρίτσαρντσον-Χοτζ.

## Κατάλογος
(Οι ημερομηνίες με πλάγιους χαρακτήρες υποδηλώνουν *ντε φάκτο* συνέχιση της εξουσίας)

## Δείτε επίσης
* Εκλογές στην Ανγκουίλα

## Παραπομπές
Άλεξ Κέντρικ

Ο **Άλεξ Κέντρικ** (Αγγλικά: Alex Kendrick, γεννημένος στις 11 Ιουνίου 1970 στην Αθήνα της Τζόρτζια, Ηνωμένες Πολιτείες) είναι Αμερικανός ηθοποιός, σκηνοθέτης ταινιών, σεναριογράφος, παραγωγός και βαπτιστής πάστορας. Είναι γνωστός για τη συμμετοχή του σε χριστιανικές κινηματογραφικές παραγωγές όπως τα *Facing the Giants*, *Fireproof*, *Courageous*, *War Room* και *Overcomer*.

Ο Κέντρικ σπούδασε επικοινωνία στο Πανεπιστήμιο Κένσοου Στέιτ και εργάστηκε ως παρουσιαστής σε χριστιανικούς ραδιοφωνικούς σταθμούς. Το 2002 ίδρυσε την εταιρεία παραγωγής *Sherwood Pictures*, η οποία λειτούργησε εντός της Βαπτιστικής Εκκλησίας Sherwood. Το 2013, μαζί με τον αδελφό του Στίβεν, ίδρυσαν την ανεξάρτητη κινηματογραφική εταιρεία *Kendrick Brothers*.

Οι ταινίες του έχουν συγκεντρώσει πάνω από 190 εκατομμύρια δολάρια παγκοσμίως και έχουν λάβει υψηλές βαθμολογίες από το CinemaScore.

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί σκηνοθέτες κινηματογράφου
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί κινηματογράφου
Κατηγορία:Αμερικανοί χριστιανοί
Κατηγορία:Βαπτιστές πάστορες
Λιβάδια Αστυπάλαιας

Τα **Λιβάδια** είναι παραθαλάσσιος οικισμός στην Αστυπάλαια των Δωδεκανήσων.

## Γενικά στοιχεία
Τα Λιβάδια βρίσκονται δυτικά και πολύ κοντά στην Χώρα (το λιμάνι και πρωτεύουσα του νησιού) σε υψόμετρο 27 μέτρα. Τα σπίτια του είναι αραιά κτισμένα στην πιο εύφορη περιοχή του νησιού και φθάνουν μέχρι την θάλασσα. Η παραλία τους λέγεται Λιβάδι, έχει θέα προς την Χώρα και το κάστρο των Querini, είναι  οργανωμένη, με άμμο και βότσαλο ενώ κατά μήκος της υπάρχουν αρμυρίκια. Στην περιοχή υπάρχουν αρκετά καταλύματα, ξενοδοχεία και ενοικιαζόμενα δωμάτια ενώ στα βορειοδυτική άκρη της είναι το χωμάτινο φράγμα Λειβαδίου που κατασκευάστηκε το 1997 για την άρδευση/ύδρευσή της.

Ως οικισμός αναφέρεται επίσημα, μετά την ενσωμάτωση των Δωδεκανήσων, το 1948 να προσαρτάται στον Δήμο Αστυπαλαίας.. Σύμφωνα με την απογραφή 2021 έχει πληθυσμό 159 κατοίκους, ενώ με αυτήν του 2011 είχε 110.

## Εξωτερικοί σύνδεσμοι

* μικρογραφία|Η παραλία Λιβάδι.Νησιωτικοί υγρότοποι της Ελλάδος - Φράγμα Λειβαδίου (GR421AST001) από τον ιστότοπο  Υγροτόπιο Νήσων - WWF Ελλάς (2013).

## Παραπομπές


Κατηγορία:Αστυπάλαια
Κατηγορία:Χωριά της περιφερειακής ενότητας Καλύμνου
Αντιγραφέας

[thumb|upright|Αγαλματίδιο του πρώιμου [Νέο βασίλειο (αρχαία Αίγυπτος)|Νέου Βασιλείου της Αιγύπτου που παριστάνει τον αντιγραφέα Μινάχτ (= «Δύναμη του Μιν»). Φαίνεται η στάση εργασίας των αρχαίων αντιγραφέων: καθισμένοι σταυροπόδι στο δάπεδο με τον πάπυρο στην ποδιά τους.]]
**Αντιγραφέας** ήταν ο άνθρωπος που είχε ως επάγγελμα να αντιγράφει χειρόγραφα πριν την εφεύρεση της αυτόματης τυπογραφίας.

Η εργασία τους, εκτός από την αντιγραφή περιελάμβανε σε μερικούς πολιτισμούς και γραμματειακά, ακόμα και διοικητικά καθήκοντα και αρμοδιότητες, όπως η υπαγόρευση (γραφείς) και η διατήρηση δικαστικών, οικονομικών ή ιστορικών αρχείων για λογαριασμό βασιλέων, αρχόντων, ναών και ολόκληρων πόλεων. Για παράδειγμα, στην Αρχαία Αθήνα ο *αντιγραφεύς*, επονομαζόμενος και *αντιγραφεύς της διοικήσεως*, ήταν εκλεγόμενος δημόσιος λειτουργός, ένας οικονομικός άρχοντας με έργο την καταγραφή και τον έλεγχο της εισπράξεως και διαθέσεως των δημόσιων προσόδων.

Ο αντιγραφέας ως επάγγελμα εμφανισθηκε για πρώτη φορά στην ανθρώπινη ιστορία στη Μεσοποταμία. Οι αντιγραφείς συνεισέφεραν θεμελιωδώς στους αρχαίους και τους μεσαιωνικούς πολιτισμούς, όπως τον αρχαίο αιγυπτιακό, τον κινεζικό, τον ινδικό, τον περσικό και τον ελληνορρωμαϊκό. Μεγάλες θρησκείες όπως ο Βουδισμός ή το Ισλάμ, αλλά και ο Ιουδαϊσμός, είχαν τις δικές τους σημαντικές παραδόσεις αντιγραφέων. Η σημασία τους σε όλους τους παραπάνω πολιτισμούς ήταν ουσιώδης, καθώς ήταν υπεύθυνοι για τη διατήρηση των συλλογών νόμων, των θρησκευτικών κειμένων, των διδακτικών έργων και των λογοτεχνικών κειμένων. Σε κάποιους πολιτισμούς οι λειτουργίες του αντιγραφέα και του καλλιγράφου αλληλοεπικαλύπτοντανover, αλλά η έμφαση στα γραπτά του αντιγραφέα είναι στην ακρίβεια, ενώ η καλλιγραφία αποσκοπεί στο να εκφράσει τα αισθητικά χαρακτηριστικά της γραφής, πέρα από το περιεχόμενο του κειμένου.

Οι αντιγραφείς απώλεσαν σε μεγάλο βαθμό την εξέχουσα θέση τους στην κοινωνία με την εφεύρεση του τυπογραφικού πιεστηρίου. Το γενικά μικρότερης περιωπής επάγγελμα του «γραφιά» συνέχισε να είναι σημαντικό για την καταγραφή νομικών και άλλων παρόμοιων εγγράφων. Σε κοινωνίες με μεγάλα ποσοστά αναλφαβητισμού, γραφείς και αναγνώστες επιστολών συναντώνται ακόμα.

## Παραπομπές


## Πηγές
* Το λήμμα «αντιγραφεύς» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 41

## Εξωτερικοί σύνδεσμοι
* 

Κατηγορία:Γραφή

Κατηγορία:Ιστορικές νομικές ιδιότητες
Κατηγορία:Παραδοσιακά επαγγέλματα
Αντιγορίτης

Ο **αντιγορίτης** (αγγλ. *antigorite*) είναι μονοκλινές φυλλοπυριτικό ορυκτό, μία από τις μορφές του σερπεντίνη. Στην ιδανική περίπτωση ο χημικός τύπος του είναι (Mg,Fe2+)3Si2O5(OH)4. Αποτελεί το υψηλής πιέσεως πολυμορφικό του σερπεντίνη και ανευρίσκεται συχνά σε μεταμορφωμένους σερπεντινίτες, έχοντας σημαντικό ρόλο στη δυναμική των ζωνών καταβυθίσεως εξαιτίας του σχετικώς εύθρυπτου χαρακτήρα του και της υψηλής περιεκτικότητάς του σε νερό (έως και 13% κατά βάρος). Ονομάστηκε «αντιγορίτης» επειδή ανευρέθη για πρώτη φορά στην Κοιλάδα Αντιγκόριο (*Antigorio*), στο Πεδεμόντιο της Ιταλίας, κοντά στα σύνορα με την Ελβετία, ενώ παραλλαγές του αναφέρονται με τις ονομασίες **μαρμόλιθος**, **θερμοφυλλίτης** και άλλες. Ο αντιγορίτης χρησιμοποιείται συχνά στην κοσμηματοποιία ως ημιπολύτιμος λίθος. Είναι ελαφρώς διπλοθλαστικό υλικό, με *δ* = 0,005 έως 0,006, ενώ γενικότερα ο δείκτης διαθλάσεως κυμαίνεται από 1,53 έως 1,575 ανάλογα με τη χημική σύσταση.

## Δείτε επίσης
* Σερπεντίνης

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 40

Κατηγορία:Ορυκτά του μαγνησίου
Αντιμένης

Στην ελληνική μυθολογία με το όνομα **Αντιμένης** είναι γνωστά τα παρακάτω δύο πρόσωπα:

# Γιος του βασιλιά της Αργολίδας Δηιφόντη, απόγονου του Ηρακλή (Ηρακλείδη), και της Υρνηθούς. Από τη μητέρα του ο Αντιμένης αυτός ήταν εγγονός του βασιλέα του Άργους Τημένου (επίσης Ηρακλείδη), ενώ από τον πατέρα του ήταν εγγονός του Αντιμάχου, γιου του Θρασυάνορα. Αδέλφια του Αντιμένους ήταν οι Ξάνθιππος, Αργείος και Ορσοβία.
# Γιος του Νηλέως του νεότερου (ιδρυτή της Μιλήτου) και εγγονός του βασιλέα των Αθηνών .

## Δείτε επίσης
* Ζωγράφος του Αντιμένη

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 70

Αντιμενης
Σταυριανός

Το ελληνικό όνομα **Σταυριανός** μπορεί να αναφέρεται σε κάποιο από τα παρακάτω πρόσωπα, είτε ως βαπτιστικό, είτε ως επώνυμο:

## Ως επώνυμο
* Γιώργος Σταυριανός (γενν. 1962;), λογοτέχνης, στιχουργός και τραγουδοποιός
* Λευτέρης Σταυριανός (αγγλ. L.S. Stavrianos / Leften Stavros Stavrianos, 1913-2004), Ελληνοκαναδός ιστορικός και πανεπιστημιακός
* Πανίκος Σταυριανός (γενν. 1964), Κύπριος πολιτικός, βουλευτής Λάρνακας
* Τόνυ Σταυριανός (θάν. 2017), Ελληνοαυστραλός παίκτης του ράγκμπυ

## Ως βαπτιστικό
* Σταυριανός Βηστιάρης (16ος αι. – αρχές 17ου αι.) ποιητής από τη Βόρειο Ήπειρο
* Σταυριανός Μπίρης (1847-1905), οπλαρχηγός που συμμετέσχε στις κρητικές επαναστάσεις του 1878, του 1895-1898 και του Θερίσου

## Δείτε επίσης
* Σταυρινός
* Σταυριάνα Σάββαινα
Βαθύ Αστυπάλαιας

Το **Βαθύ** είναι πολύ μικρός παραθαλάσσιος οικισμός στην Αστυπάλαια των Δωδεκανήσων ο οποίος βρίσκεται στο βορειοανατολικό τμήμα του νησιού σε υψόμετρο 4 μέτρα και απέχει περίπου 18 χιλιόμετρα βορειοανατολικά από την Χώρα, λιμάνι και έδρα του νησιού. Ως ξεχωριστός οικισμός αναφέρεται επίσημα, για πρώτη φορά το 1951 να απογράφεται στο δήμο Αστυπαλαίας. Σύμφωνα με την απογραφή 2021 έχει πληθυσμό 17 κατοίκους, ενώ με αυτήν του 2011 είχε 10.

## Εξωτερικοί σύνδεσμοι
* Βαθύ Αστυπάλαιας: Δέκα χρόνια έρευνας (2011-2020) σε ένα διαχρονικό παλίμψηστο του Αιγαίου - 2023 Υπουργείο Πολιτισμού και Αθλητισμού.
* Βαθύ: Ο άγνωστος γαλάζιος όρμος της Αστυπάλαιας, με ένα από τα αρχαιότερα ερωτικά γκράφιτι στον κόσμο. στον ιστότοπο https://www.travel.gr/.

## Παραπομπές


Κατηγορία:Αστυπάλαια
Κατηγορία:Χωριά της περιφερειακής ενότητας Καλύμνου
Δημήτρης Αναγνώστης

Ο **Δημήτρης Αναγνώστης** (αλβανικά: **Dhimitër Anagnosti**, Βουνό Χειμάρρας, 23 Ιανουαρίου 1936 - Τίρανα, 1 Σεπτεμβρίου 2025) ήταν Αλβανός σκηνοθέτης και πολιτικός.
## Βιογραφία

Ο Αναγνώστης γεννήθηκε στο Βουνό Χειμάρρας. Αφού αποφοίτησε από το λύκειο Αλί Ντεμί στον Αυλώνα, συνέχισε τις σπουδές του και αποφοίτησε ως σκηνοθέτης από το Ινστιτούτο Κινηματογραφίας Γκεράσιμοφ της Μόσχας.

Το 1961, μαζί με τον Βίκτωρα Γκίκα, σκηνοθέτησε την ταινία *Ο άνθρωπος δεν πεθαίνει ποτέ* (αλβανικά: Njeriu kurrë nuk vdes), βασισμένη σε διήγημα του Αμερικανού συγγραφέα Έρνεστ Χέμινγουεϊ. Το έργο απέσπασε το Πρώτο Βραβείο στο Παγκόσμιο Φεστιβάλ Σχολών Κινηματογράφου στην Ολλανδία.

Υπήρξε μέλος του Κοινοβουλίου της Αλβανίας τη δεκαετία του 1990 και υπουργός Πολιτισμού, Νεολαίας και Αθλητισμού. Για την προσφορά του στον κινηματογράφο, τιμήθηκε με το μετάλλιο «Καλλιτέχνης του Λαού της Αλβανίας». Το 2011, ο πρώην πρόεδρος Μπαμίρ Τόπι του απένειμε το παράσημο «Τιμή του Έθνους» (αλβανικά: Urdhri “Nderi i Kombit”).

Απεβίωσε σε ηλικία 89 ετών την 1 Σεπτεμβρίου 2025.

## Παραπομπές


Κατηγορία:Αλβανοί σκηνοθέτες
Κατηγορία:Αλβανοί σεναριογράφοι
Αυγερινός Ανδρέου

Ο **Αυγερινός Θ. Ανδρέου**, ήταν Έλληνας ποιητής, συγγραφέας https://biblionet.gr/%CE%B1%CF%85%CE%B3%CE%B5%CF%81%CE%B9%CE%BD%CE%BF%CF%82-%CE%B1%CE%BD%CE%B4%CF%81%CE%B5%CE%BF%CF%85-c161005 και νομικός. Γεννήθηκε τo 1950 στην Άνω Καλεντίνη Άρτας όπου και έζησε τα παιδικά και εφηβικά του χρόνια. Κατόπιν αποφοίτησής του από το 2ο λύκειο Άρτας, μετέβη στην Αθήνα όπου σπούδασε νομικά στο Πανεπιστήμιο Αθηνών. Την ίδια σχεδόν περίοδο, τον κερδίζει η ποίηση και το διήγημα με κύριο θέμα τους, η διάδοση και διάσωση της δημώδους λογοτεχνίας του τόπου μας, όπως αυτή καταγράφεται και διαδίδεται από τον θυμόσοφο λαό, συχνά προφορικά και που περιλαμβάνει παραδόσεις, θρύλους, λαϊκά παραμύθια, δοξασίες και τραγούδια. 

Επί σχεδόν πενήντα χρόνια, εργάστηκε ως δικηγόρος Αθηνών και έχαιρε εκτίμησης τόσο των νομικών κύκλων όσο και των λογοτεχνικών. Διετέλεσε πρόεδρος της Εταιρίας Ελλήνων Λογοτεχνών για τα έτη 2008 - 2010, της οποίας υπήρξε επί έτη πολλά Γενικός Γραμματέας, μέχρις και λίγο πριν από το θάνατό του, στις 25 Ιουνίου του 2025. Ήταν επίσης συνιδρυτής της Αθηναϊκής Εταιρίας Πολιτισμού, της οποίας υπήρξε πρώτος Πρόεδρος. 

## Εργογραφία

* *Δημοτικά τραγούδια* ISBN 978-960-6814-31-0, Λαογραφία 
* *Τα τραγούδια της φυλακής* ISBN 978-618-83775-7-8, Ποιήματα 

## Παραπομπές


## Εξωτερικοί σύνδεσμοι

* https://biblionet.gr/%CE%B1%CF%85%CE%B3%CE%B5%CF%81%CE%B9%CE%BD%CE%BF%CF%82-%CE%B1%CE%BD%CE%B4%CF%81%CE%B5%CE%BF%CF%85-c161005 Βιβλιονέτ
* https://eelorg.blogspot.com/2025/04/blog-post.html Ιστοσελίδα ΕΕΛ
* https://ixotisartas.gr/%CE%AD%CF%86%CF%85%CE%B3%CE%B5-%CE%B1%CF%80-%CF%84%CE%B7-%CE%B6%CF%89%CE%AE-%CE%BF-%CE%B1%CF%85%CE%B3%CE%B5%CF%81%CE%B9%CE%BD%CF%8C%CF%82-%CE%B1%CE%BD%CE%B4%CF%81%CE%AD%CE%BF%CF%85/ Απώλεια

Κατηγορία:Έλληνες ποιητές
Κατηγορία:Έλληνες συγγραφείς του 20ού αιώνα
Ολλανδική Εταιρεία Δυτικών Ινδιών

Η **Ολλανδική Εταιρεία Δυτικών Ινδιών** (ολλανδ. *Geoctrooieerde Westindische Compagnie*) ήταν μετοχική εμπορική εταιρεία με καταστατικό χάρτη προνομίων υπογεγραμμένο από τον ανώτατο άρχοντα, η οποία ιδρύθηκε το 1621 και έπαυσε τη λειτουργία της το 1792. Ιδρυτές της ήταν οι Ρέυνιερ Πάου (*Reynier* ή *Reyer Pauw*, 1564-1636), Βίλεμ Ούσελινκς (1567-1647), Γιεσέ ντε Φόρεστ (1576-1624) και άλλοι. Στις 3 Ιουνίου 1621 της χορηγήθηκε το καταστατικό που της όριζε το μονοπώλιο στο εμπόριο στις Ολλανδικές Δυτικές Ινδίες, δηλαδή στην Ολλανδική Καραϊβική, εκ μέρους της Δημοκρατίας των Επτά Ηνωμένων Κάτω Χωρών. Επίσης της δινόταν δικαιοδοσία στην ολλανδική συμμετοχή στο δουλεμπόριο προς την Αμερική.

Τα μέρη της Γης όπου είχε δικαίωμα να λειτουργήσει η Εταιρεία ήταν η Δυτική Αφρική (μεταξύ του Τροπικού του Καρκίνου και του Ακρωτηρίου της Καλής Ελπίδος) και η αμερικανική ήπειρος, αλλά και ο Ειρηνικός Ωκεανός έως τις Μολούκες, σε συμφωνία και με την Αλεξανδρινή γραμμή. Σκοπός ήταν να καταργηθεί ο ανταγωνισμός, ιδίως των Ισπανών και των Πορτογάλων, ανάμεσα στους διάφορους εμπορικούς σταθμούς που είχαν ιδρυθεί από τους εμπόρους. Η Εταιρεία διεδραμάτισε οργανικό ρόλο στον ολλανδικό εποικισμό της Αμερικής (που συμπεριελάμβανε τη Νέα Ολλανδία) τον 17ο αιώνα.

Από το 1624 έως το 1654, ως απόρροια του Ολλανδοπορτογαλικού Πολέμου, η Εταιρεία κατείχε πορτογαλικό έδαφος στη βορειοανατολική Βραζιλία, αλλά εκδιώχθηκε μετά από φλογερή αντίσταση. Μετά από αρκετές ανατροπές, η Εταιρεία αναδιοργανώθηκε και της δόθηκε νέο καταστατικό το 1675, με βάση κατά μεγάλο μέρος το δουλεμπόριο στον Ατλαντικό. Αυτή η νέα μορφή της εταιρείας διάρκεσε περισσότερο από έναν αιώνα, μέχρι την απώλεια του μεγαλύτερου μέρους των υποδομών της μετά τον Δ΄ Αγγλοολλανδικό Πόλεμο.

## Παραπομπές


Κατηγορία:Ιστορία της Ολλανδίας
Κατηγορία:Επιχειρήσεις της Ολλανδίας
Κατηγορία:Πρώην επιχειρήσεις
Τομπίας Στίμερ

Ο **Τομπίας Στίμερ** (γερμ. *Tobias Stimmer*, 7 Απριλίου 1539 – 4 Ιανουαρίου 1584) ήταν Ελβετός ζωγράφος και εικονογράφος. Το γνωστότερο έργο του είναι η ζωγραφική διακόσμηση του Αστρονομικού Ρολογιού του Στρασβούργου.

Γεννήθηκε στο Σαφχάουζεν και εργάσθηκε στην πόλη αυτή, στο Στρασβούργο και στο Μπάντεν-Μπάντεν ως ζωγράφος τοιχογραφιών και προσωπογραφιών. Φιλοτέχνησε πολλά σχέδια για ξυλογραφίες (βιβλικές σκηνές, αλληγορίες, κ.ά.), που εκδόθηκαν από τον τυπογράφο Ζίγκμουντ Φέγιεραμπεντ στη Φραγκφούρτη και από τον Μπέρνχαρντ Γιόμπιν στο Στρασβούργο.

Ο Στίμερ ακολούθησε τα χαρακτηριστικά της τέχνης του Χανς Χόλμπαϊν του νεότερου, αλλά ανέπτυξε τον δικό του μανιερισμό. Από τις τοιχογραφίες του σώζεται εκείνη της Οικίας «zum Ritter» στο Σαφχάουζεν, αν και αρκετά τροποποιημένη από συντήρηση.

## Παραπομπές


## Πηγές
* Hans Lieb: «Tobias Stimmers Geburt und Tod», στο *Schaffhauser Beiträge zur Geschichte*, τόμ. 67, σσ. 255-262, 1990.
* Το λήμμα «Στίμμερ Τωβίας» στη *Νέα Ελληνική Εγκυκλοπαίδεια* «Χάρη Πάτση», τόμος 21, σελ. 70

## Εξωτερικοί σύνδεσμοι
* 

Κατηγορία:Ελβετοί ζωγράφοι
Κατηγορία:Εικονογράφοι
Μόριτς Στίλερ

Ο **Μόριτς Στίλερ**, γεννημένος ως **Μοσέ Στίλερ** (*Mauritz Stiller* / *Moshe Stiller*, 17 Ιουλίου 1883 – 8 Νοεμβρίου 1928), ήταν Φινλανδός σκηνοθέτης της Σουηδίας, με ρωσοεβραϊκή καταγωγή. Είναι σήμερα γνωστός κυρίως επειδή ανεκάλυψε το ταλέντο και ανέδειξε την ηθοποιό Γκρέτα Γκάρμπο, φέρνοντάς την στις ΗΠΑ. Ο Στόλερ υπήρξε ωστόσο και πρωτοπόρος του σουηδικού κινηματογράφου, γράφοντας και σκηνοθετώντας πολλές ταινίες μικρού μήκους από το 1912 και μετά. Η Metro-Goldwyn-Mayer τον προσεκάλεσε στο Χόλυγουντ ως σκηνοθέτη και τότε εκείνος πήγε μαζί με τη νέα του ανακάλυψη, την Γκρέτα Γκούσταφσον, της οποίας το καλλιτεχνικό ψευδώνυμο «Γκρέτα Γκάρμπο» πιστεύεται ότι το πρότεινε ο ίδιος. Μετά όμως από συχνές διαφωνίες με τους διευθυντές των στούντιο της MGM και της Paramount Pictures, ο Στίλερ επέστρεψε στη Σουηδία, όπου πέθανε λίγο αργότερα από πλευρίτιδα σε ηλικία 45 ετών.

Ο Στίλερ γεννήθηκε στο Ελσίνκι, σε οικογένεια Ασκεναζιτών που είχαν ζήσει στη Ρωσία και την Πολωνία προτού εγκατασταθούν στη Φινλανδία, διότι όλες αυτές οι χώρες διοικούνταν εκείνη την εποχή από τη Ρωσική Αυτοκρατορία. Μετά τον θάνατο του πατέρα του όταν ο Μοσέ ήταν τεσσάρων ετών, η μητέρα του αυτοκτόνησε, οπότε ο μελλοντικός σκηνοθέτης ανατράφηκε από οικογενειακούς φίλους. Από μικρή ηλικία έδειξε ενδιαφέρον για την ηθοποιία. Το ταλέντο του έγινε αντιληπτό και σύντομα του προσφέρθηκε η δυνατότητα να αποκτήσει πείρα και να παρουσιάσει τις δεξιότητές του σε θέατρα του Ελσίνκι και του Τούρκου.

## Παραπομπές


## Πηγές
* Το λήμμα «Στίλλερ Μαυρίκιος» στη *Νέα Ελληνική Εγκυκλοπαίδεια* «Χάρη Πάτση», τόμ. 21, σελ. 69

## Εξωτερικοί σύνδεσμοι
* 

Κατηγορία:Φινλανδοί σκηνοθέτες
Κατηγορία:Σουηδοί σκηνοθέτες κινηματογράφου
Κατηγορία:Ασκεναζίτες
Κατηγορία:ΛΟΑΤ Εβραίοι
Ρόκιτσανι

Το **Ρόκιτσανι** (τσεχ. *Rokycany*, γερμ. *Rokitzan*) είναι μικρή πόλη στην Περιοχή του Πίλζεν της Τσεχίας. Ο πληθυσμός της πόλεως σύμφωνα με εκτίμηση του 2025 είναι 14.381 κάτοικοι. Το ιστορικό κέντρο της είναι καλοδιατηρημένο και προστατεύεται ως «αστική μνημειακή ζώνη». Η ονομασία της ετυμολογείται από το *rokycan*, που ουσιαστικά σημαίνει «άνθρωποι στις ιτιές». 

Το Ρόκιτσανι απέχει μόλις 14 χιλιόμετρα από την πρωτεύουσα της περιοχής, την πόλη Πίλζεν, και είναι κτισμένο στην όχθη του ποταμού Κλαμπάβα, σε λοφώδη περιοχή.

Κοντά στην πόλη ανακαλύφθηκαν οικισμοί των Κελτών και των Σλάβων. Η πρώτη αναφορά του Ρόκιτσανι σε γραπτή πηγή είναι στο *[[Chronica Boemorum]]* του έτους 1110. Το τότε χωριό ανήκε στον Επίσκοπο της Πράγας, και σημαντικοί Βοημοί και Γερμανοί ευγενείς συναντήθηκαν σε αυτό για διπλωματικές συνομιλίες με τον Αυτοκράτορα Ερρίκο Ε΄.

## Παραπομπές


Ροκιτσανι
Ρούμπουρκ

Το **Ρούμπουρκ** (τσεχ. *Rumburk*, γερμ. *Rumburg*) είναι μικρή πόλη στην Περιοχή Ούστι ναντ Λάμπεμ της βορειοδυτικής Τσεχίας. Ο πληθυσμός της πόλεως σύμφωνα με εκτίμηση του 2025 είναι 10.815 κάτοικοι. Το Ρούμπουρκ απέχει πολύ λίγο από τα σύνορα με τη Γερμανία και είναι κτισμένο στην όχθη του ποταμού Μαντάβα, στους Λουσατιανούς Λόφους και σε υψόμετρο 387 μέτρα πάνω από την επιφάνεια της θάλασσας.

Η πρώτη αναφορά του Ρούμπουρκ σε γραπτή πηγή χρονολογείται από το 1298, ενώ το 1377 αναφέρεται ήδη ως κωμόπολη. Το 1566 ένα αναγεννησιακό κάστρο αντικατέστησε μια παλαιά οχύρωση και η πόλη έγινε το κέντρο του φέουδου των Τόλστεϊν (γερμ. Τόλενσταϊν).

Το Ρουμπουρκ είναι γνωστό ιστορικά για την Εξέγερση του Ρούμπουρκ στις 21 Μαΐου 1918, όταν Τσέχοι στρατιώτες του Αυστροουγγρικού στρατού εξεγέρθηκαν κατά της ηγεσίας τους και κατέλαβαν την πόλη.

## Παραπομπές


Ρουμπουρκ
Λεβεκούρ

Το **Λεβεκούρ** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Spider-Man: Καινούργια Μέρα

Το ***Spider-Man: Καινούργια Μέρα*** (πρωτότυπος τίτλος: ***Spider-Man: Brand New Day***) είναι επερχόμενη Αμερικανική υπερηρωική ταινία βασισμένη στον χαρακτήρα Spider-Man των Marvel Comics σε παραγωγή των Columbia Pictures και Marvel Studios και διανομή των Sony Pictures Releasing. Αναμένεται να είναι η τέταρτη ταινία στη σειρά ταινιών *Spider-Man* του MCU μετά από το *[[Spider-Man: No Way Home]]* (2021) και η 38η ταινία του Κινηματογραφικού Σύμπαντος της Marvel (MCU). Σε σκηνοθεσία από τον Ντέστιν Ντάνιελ Κρέτον και σενάριο από τους Κρις ΜακΚίνα και Έρικ Σόμερς, στην ταινία πρωταγωνιστεί ο Τομ Χόλλαντ ως Πίτερ Πάρκερ / Spider-Man, πλαισιωμένος από τους Zendaya, Τζέικομπ Μπάταλον, Σέιντι Σίνκ, Λίζα Κολόν-Ζάγιας, Τζον Μπέρνθαλ, Μαρκ Ράφαλο, Μάικλ Μάντο, Τράμελ Τίλμαν και Μάρβιν Τζόουνς III.

Η Sony ξεκίνησε να αναπτύσσει την τέταρτη ταινία *Spider-Man* του MCU τον Αύγουστο του 2019 μαζί με το *No Way Home*. Η παραγωγός Έιμι Πασκάλ αποκάλυψε τον Νοέμβριο του 2021 πως θα ήταν η πρώτη ταινία μιας καινούριας τριλογίας *Spider-Man* με τον Χόλλαντ, με τη δημιουργία της ιστορίας να ξεκινά τον Δεκέμβριο. Οι ΜακΚίνα και Σόμερς επέστρεψαν ως οι σεναριογράφοι από τις προηγούμενες ταινίες τον Φεβρουάριο του 2023, με τον Κρέτον να προσλαμβάνεται ως σκηνοθέτης τον Οκτώβριο του 2024 και τον τίτλο να ανακοινώνεται τον Μάρτιο του 2025. Τα γυρίσματα ξεκίνησαν τον Αύγουστο του 2025 στη Γλασκώβη της Σκωτίας.

Η ταινία *Spider-Man: Καινούργια Μέρα* είναι προγραμματισμένη να κυκλοφορήσει στις Ηνωμένες Πολιτείες στις 31 Ιουλίου 2026 ως μέρος της Φάσης Έξι του MCU.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2026
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες σίκουελ
Κατηγορία:Αμερικανικές ταινίες με υπερήρωες
Κατηγορία:Ταινίες παραγωγής Columbia Pictures
Κατηγορία:Ταινίες γυρισμένες στα Pinewood Studios
Κατηγορία:Ταινίες γυρισμένες στη Σκωτία
Κατηγορία:Ταινίες σε παραγωγή Κέβιν Φάιγκι
Κατηγορία:Ταινίες της Έκτης Φάσης του Κινηματογραφικού Σύμπαντος της Marvel
Κατηγορία:Ταινίες της Marvel Studios
Κατηγορία:Spider-Man (σειρά ταινιών, 2017)
Κατηγορία:Spider-Man (ταινίες)
Κατηγορία:Crossover ταινίες με υπερήρωες
Κατηγορία:Επερχόμενες ταινίες σίκουελ
Κόρα Ρίτσαρντσον-Χοτζ

Η **Κόρα Ρίτσαρντσον-Χοτζ** (* Cora Richardson-Hodge*) είναι πολιτικός από την Ανγκουίλα, η οποία είναι η πρωθυπουργός της Ανγκουίλας, μέλος της Συνέλευσης για το Σάντι Χιλ, και αρχηγός του Ενωμένου Μετώπου της Ανγκουίλας. Είναι η πρώτη γυναίκα που υπηρέτησε ως πρωθυπουργός της Ανγκουίλας και ήταν μεταξύ των πρώτων γυναικών που εξελέγησαν στη Βουλή της Συνέλευσης από το 1984.

## Πρώτα χρόνια και εκπαίδευση
Η Κόρα Ρίτσαρντσον-Χοτζ γεννήθηκε στο Σεν Τόμας των Αμερικανικών Παρθένων Νήσων, από τον Κένεθ Ρίτσαρντσον και την Ντόρις Κόνορ-Ρίτσαρντσον. Οι γονείς της γεννήθηκαν στην Ανγκουίλα, αλλά μετακόμισαν στις Αμερικανικές Παρθένους Νήσους. Αποφοίτησε από το Γυμνάσιο Σαρλότ Αμαλί.

Η Ρίτσαρντσον-Χοτζ αποφοίτησε με διδακτορικό τίτλο στις περιβαλλοντικές επιστήμες από το Τεχνολογικό Ινστιτούτο της Φλόριντα το 1995, Juris Doctor από το Νομικό Πανεπιστημιακό Κολέγιο Στέτσον  το 1999, και με Πιστοποιητικό Νομικής Εκπαίδευσης από το *Eugene Dupuch Law School* το 2001. 

## Καριέρα
Το 1999 έγινε επίσημα δεκτή ως δικηγόρος στη Φλόριντα από την εκεί ένωση, ενώ οι δικηγορικοί σύλλογοι της Ανγκουίλας και των Αμερικανικών Παρθένων Νήσων την δέχτηκαν το 2001, και ο δικηγορικός σύλλογος του Αγίου Χριστόφορου και Νέβις το 2002. Μετακόμισε στην Ανγκουίλα και εργάστηκε ως δικηγόρος, ιδρύοντας το γραφείο CR Hodge & Associates.

Στις γενικές εκλογές της Ανγκουίλας του 2010, η Ρίτσαρντσον-Χοτζ ήταν υποψήφια του Ενωτικού Μετώπου της Ανγκουίλας (AUF) για μια έδρα στη Συνέλευση από το Ανατολικό Άκρο, αλλά έχασε. Εξελέγη από την περιφέρεια Σάντι Χιλ στις εκλογές της Ανγκουίλας του 2015. Μαζί με τις Εβάλι Α. Μπράντλεϊ και Πάλμαβον Ουέμπστερ, ήταν οι πρώτες γυναίκες που εξελέγησαν στη Βουλή της Συνέλευσης από την Αμπένα Λέικ-Χοτζ το 1984.

Η Ρίτσαρντσον-Χοτζ ήταν υπουργός Εσωτερικών. Ήταν αναπληρώτρια αρχηγός του AUF πριν γίνει αρχηγός του και αρχηγός της Αντιπολίτευσης στη Συνέλευση στις 3 Ιουλίου 2020. Το AUF κέρδισε την πλειοψηφία των εδρών της Βουλής της Συνέλευσης στις γενικές εκλογές του 2025. Η Ρίτσαρντσον-Χοτζ ορκίστηκε ως η πρώτη γυναίκα πρωθυπουργός της Ανγκουίλας στις 27 Φεβρουαρίου 2025.

## Προσωπική ζωή
Η Ρίτσαρντσον-Χοτζ είναι παντρεμένη και έχει δύο παιδιά.

## Αναφορές

## Έργα που αναφέρονται

### Ειδήσεις

### Ιστότοποι

Κατηγορία:Ηγέτες εν ενεργεία
Κατηγορία:Πρωθυπουργοί της Ανγκουίλας
Έλις Ουέμπστερ

Ο **Έλις Λορέντζο Ουέμπστερ** (*Ellis Lorenzo Webster*, γεννημένος στις 25 Μαρτίου 1963) είναι πολιτικός και ιατρός από την Ανγκουίλα. Είναι ο πρώην πρωθυπουργός της Βρετανικής Υπερπόντιας Επικράτειας της Ανγκουίλας (υπηρετώντας από τις 30 Ιουνίου 2020 έως τις 27 Φεβρουαρίου 2025) και σημερινός ηγέτης της Αντιπολίτευσης, εξελέγη για πρώτη φορά όταν οδήγησε το Προοδευτικό Κίνημα Ανγκουίλας στη νίκη στις γενικές εκλογές που διεξήχθησαν στις 29 Ιουνίου 2020.

## Βιογραφία
[thumb|left|Ο Ουέμπστερ υπογράφει το βιβλίο συλλυπητηρίων για την [Ελισάβετ Β΄ του Ηνωμένου Βασιλείου|Βασίλισσα Ελισάβετ Β΄ στο Λάνκαστερ Χάουζ στις 17 Σεπτεμβρίου 2022]]
Ο Γουέμπστερ γεννήθηκε στο Άιλαντ Χάρμπορ. Αρχικά σπούδασε οδοντιατρική θεραπεία. Το 1986 ο Ουέμπστερ αποφοίτησε από το Πανεπιστήμιο Παρθένων Νήσων με πτυχίο βιολογίας. Το 1991 αποφοίτησε από την Ιατρική Σχολή του Πανεπιστημίου Γέιλ, και ειδικεύτηκε στην ωτορινολαρυγγολογία στο Πανεπιστήμιο της Αϊόβα.

Ο Ουέμπστερ άσκησε για πρώτη φορά το επάγγελμα στη Φλόριντα. Γύρω στο 2000 επέστρεψε στην Ανγκουίλα. Το 2020 εξελέγη πρωθυπουργός της Ανγκουίλας.

Η σύζυγός του ονομάζεται Μάρτζορι Γουέμπστερ και έχουν δύο παιδιά, τη Ρέιτσελ και τον Κόλιν Γουέμπστερ.

## Παραπομπές

## Εξωτερικοί σύνδεσμοι

* Έλις Γουέμπστερ  στο caribbeanelections.com

Κατηγορία:Πρωθυπουργοί της Ανγκουίλας
Φαραμόντο

***Φαραμόντο*** (*Faramondo*, HWV 39) είναι μία όπερα σέρια τριών πράξεων του Γκέοργκ Φρίντριχ Χέντελ, σε ιταλικό λιμπρέτο, διασκευασμένο από τον *Φαραμόντο* του Απόστολο Τσένο. Η πλοκή της όπερας βασίζεται ελαφρώς στην ζωή του Φαραμόνδου, θρυλικού βασιλιά των Φράγκων, γύρω στο 420 μ.Χ. και στην πρώιμη ιστορία της Γαλλίας. Η όπερα έκανε πρεμιέρα στο King’s Theatre του Λονδίνου, στις 3 Ιανουαρίου 1738.

## Ιστορία
Το λιμπρέτο του Τσένο παρουσιάστηκε για πρώτη φορά στις 27 Δεκεμβρίου 1698 με μουσική του Κάρλο Φραντσέσκο Πολλαρόλο στη Βενετία (*Il Faramondo*). Το 1719 ο Νικόλα Πόρπορα το μελοποίησε στο Θέατρο Αγίου Βαρθολομαίου της Νάπολης, και ο Φραντσέσκο Γκασπαρίνι στο Θέατρο Αλιμπέρ της Ρώμης. Το λιμπρέτο για τον Γκασπαρίνι είχε υποστεί σημαντικές αναθεωρήσεις και ήταν αυτή η εκδοχή, αφού αφαιρέθηκε επιπλέον περίπου το ήμισυ των ρετσιτατίβι, που χρησιμοποίησε ο Χέντελ.

Μια λονδρέζικη εφημερίδα ανέφερε μετά την πρεμιέρα στις 3 Ιανουαρίου 1738 ότι:Χθες το βράδυ παρουσιάστηκε η νέα όπερα *Φαραμόντο* στο King's Theatre μπροστά σε ένα λαμπρό κοινό, και έγινε γενικά δεκτή με ενθουσιασμό. Καθώς ήταν η πρώτη εμφάνιση του κυρίου Χέντελ αυτή τη σεζόν, τιμήθηκε με εξαιρετικά και επαναλαμβανόμενα σημάδια επιτυχίας.Τη σεζόν εκείνη δόθηκαν συνολικά 8 παραστάσεις και το έργο δεν ξαναπαρουσιάστηκε. Η πρώτη σύγχρονη παραγωγή έγινε στο Φεστιβάλ Χέντελ της Χάλλε (τότε στην Ανατολική Γερμανία), στις 5 Μαρτίου 1976. Με την αναβίωση του ενδιαφέροντος για τη μπαρόκ μουσική και την ιστορικά τεκμηριωμένη εκτέλεση, από τη δεκαετία του 1960 και έπειτα, ο *Φαραμόντο*, όπως όλες οι όπερες του Χέντελ, παρουσιάζεται σήμερα σε φεστιβάλ και λυρικά θέατρα.

## Ρόλοι

## Παραπομπές


## Βιβλιογραφία

* 
* 

## Εξωτερικοί σύνδεσμοι

* Λεπτομέρειες στο GFHandel.org
*  στο International Music Score Library Project

Κατηγορία:Όπερες του Γκέοργκ Φρίντριχ Χαίντελ
Κατηγορία:Όπερες στην ιταλική γλώσσα
Οίκος της Συνέλευσης (Ανγκουίλα)

Η Βουλή των Αντιπροσώπων είναι το μονοθάλαμο νομοθετικό σώμα της Ανγκουίλας. Έχει 13 μέλη, 7 μέλη σε μονοεδρικές εκλογικές περιφέρειες, 4 μέλη που εκπροσωπούν το νησί συνολικά και 2 αυτεπάγγελτα μέλη. Η Ανγκουίλα έχει πολυκομματικό σύστημα.

## Ιστορία
Αρχικά, η Ανγκουίλα είχε εκπροσώπηση ως μέρος του Νομοθετικού Συμβουλίου της ένωσης Άγιος Χριστόφορος-Νέβις-Ανγκουίλα. Λόγω των αντιρρήσεων των Ανγκουίλας στην ένωση, κήρυξαν την ανεξαρτησία τους ως Δημοκρατία της Ανγκουίλας το 1967. Ο βρετανικός έλεγχος αποκαταστάθηκε το 1969. Το 1976 εκδόθηκε ένα νέο σύνταγμα για την Ανγκουίλα από τη βρετανική κυβέρνηση, το οποίο προέβλεπε μια δωδεκαμελή Βουλή των Αντιπροσώπων, ενώ θα μπορούσαν να παραμείνουν βρετανική αποικία. Η Βουλή των Αντιπροσώπων θα αντικαθιστούσε το υφιστάμενο επταμελές Νομοθετικό Συμβούλιο και ο αριθμός στη νέα Βουλή μειώθηκε επίσης σε επτά εκλεγμένα μέλη. Θα είχε επίσης δύο διορισμένα μέλη και έναν πρόεδρο, καθώς και τον Γενικό Εισαγγελέα, τον Γενικό Γραμματέα και τον Οικονομικό Γραμματέα να κατέχουν αυτεπάγγελτες θέσεις (*[[εξ οφίτσιο]]*). Οι πρώτες εκλογές για τη Βουλή των Αντιπροσώπων το 1976 κερδήθηκαν από τον Ρόναλντ Ουέμπστερ και το Λαϊκό Προοδευτικό Κόμμα του, το οποίο κέρδισε τις έξι από τις επτά έδρες.

Μια τροποποίηση του συντάγματος της Ανγκουίλας με βρετανικό Διάταγμα του Συμβουλίου βάσει του Νόμου της Ανγκουίλας του 1980 το 1982 θα αφαιρούσε την αυτόματη αυτεπάγγελτη έδρα του Γενικού Γραμματέα. Αργότερα επιβεβαιώθηκε ότι η Βουλή των Αντιπροσώπων διατήρησε την ικανότητα να μεταρρυθμίσει το εκλογικό σύστημα χωρίς Διάταγμα του Συμβουλίου ή τροποποίηση του συντάγματος. Οι κανόνες εκπροσώπησης της Βουλής των Αντιπροσώπων θα περιλάμβαναν αργότερα τέσσερα μέλη που θα διορίζονταν για την Ανγκουίλα "συνολικά". Αυτές οι έδρες θα άλλαζαν αργότερα για να καλύπτονται με εκλογή.

## Κατάλογος Προέδρων της Συνέλευσης (Speakers)

## Τελευταίες εκλογές

## Παραπομπές


Ανγκουιλα
Κυβερνήτης της Ανγκουίλας

Ο **Κυβερνήτης της Ανγκουίλας** είναι ο εκπρόσωπος του Βρετανού μονάρχη στο Βρετανικό Υπερπόντιο Έδαφος της Ανγκουίλας. Ο Κυβερνήτης διορίζεται από τον μονάρχη κατόπιν συμβουλής της βρετανικής κυβέρνησης. Ο Κυβερνήτης είναι η ανώτατη αρχή στην Ανγκουίλα, αλλά οι καθημερινές υποθέσεις χειρίζονται από τοπικούς εκλεγμένους αξιωματούχους της Ανγκουίλας. Ο κύριος ρόλος του Κυβερνήτη είναι να διορίζει τον πρωθυπουργό της Ανγκουίλας.

Η επίσημη κατοικία του Κυβερνήτη είναι το Κυβερνητικό Μέγαρο στο Old Ta. Ο Κυβερνήτης έχει τη δική του σημαία: την Σημαία της Ένωσης παραμορφωμένη με το οικόσημο της Ανγκουίλας.

Η σημερινή Κυβερνήτης είναι η Τζούλια Κράουτς, η οποία ορκίστηκε στις 11 Σεπτεμβρίου 2023.

## Κατάλογος Κυβερνητών της Ανγκουίλας

## Παραπομπές


## Εξωτερικοί σύνδεσμοι
* Κυβέρνηση της Ανγκουίλας – Η Α.Ε. Ο Κυβερνήτης 


Κυβερνητης
Ραλφ Κόουπλαντ

Ο **Ραλφ Κόουπλαντ** (Ralph Copeland, 3 Σεπτεμβρίου 1837 – 27 Οκτωβρίου 1905) ήταν Άγγλος αστρονόμος και ο τρίτος Βασιλικός Αστρονόμος της Σκωτίας.

## Βίος
Ο Κόουπλαντ γεννήθηκε κοντά στο Γούντπλαμπτον (Woodplumpton) στο Λάνκασιρ της Αγγλίας και ήταν υιός του Ρόμπερτ Κόουπλαντ και της συζύγου του, Ελίζαμπεθ Μίλνερ. Φοίτησε στο Kirkham Grammar School. Πέρασε πέντε χρόνια στην Αυστραλία, όπου ανακάλυψε το ενδιαφέρον του για την αστρονομία. Το 1858 επέστρεψε στην πατρίδα του για να ακολουθήσει καριέρα στη μηχανική. Το ενδιαφέρον του για την αστρονομία ήταν ωστόσο πολύ έντονο. Κατασκεύασε ένα μικρό παρατηρητήριο, εγκατέλειψε τη μηχανική και ταξίδεψε στη Γερμανία για να σπουδάσει αστρονομία στο Πανεπιστήμιο του Γκέτινγκεν. Όταν επέστρεψε στην Αγγλία, ως προστατευόμενος του Λόρδου Ρος, έφερε μαζί του τις γερμανικές αστρονομικές μεθόδους και τεχνικές. Τα επόμενα χρόνια προσέλαβε πολλούς Γερμανούς αστρονόμους ως βοηθούς, όπως τον Όσβαλντ Λόζε (Oswald Lohse).

Ο Κόουπλαντ εργάστηκε στη συνέχεια στο Παρατηρητήριο του Νταν Εχτ (Dun Echt), που ανήκε στον Τζέιμς Λίντσεϊ, Κόμης του Κρόφορντ (James Lindsay). Επίσης έλαβε μέρος σε πολλές αποστολές ανά την υφήλιο για την παρατήρηση σημαντικών αστρονομικών φαινομένων, όπως οι διελεύσεις της Αφροδίτης το 1874 και το 1882 από τον Μαυρίκιο και την Τζαμάικα αντίστοιχα ή η παρατήρηση από την Γροιλανδία. Στις 29 Ιανουαρίου 1889 διορίστηκε Βασιλικός Αστρονόμος της Σκωτίας και εργάστηκε αρχικά στο Παρατηρητήριο του Κάλτον Χιλ (Calton Hill) στο Εδιμβούργο. Του ανατέθηκε η επιλογή θέσης για την κατασκευή νέου παρατηρητηρίου και τελικά επέλεξε το Μπλάκφορντ Χιλ (Blackford Hill) στο Εδιμβούργο. Ο Λίντσεϊ, πρώην ευεργέτης του, δώρισε τη συλλογή αστρονομικών οργάνων από το Νταν Εχτ στο νέο παρατηρητήριο που εγκαινιάστηκε το 1896.

Εξελέγη εταίρος της Βασιλικής Εταιρείας του Εδιμβούργου το 1889. Εισηγητές ήταν οι Τζον ΜακΛάρεν, Λόρδος ΜακΛάρεν, Αλεξάντερ Φόρμπς Ίρβαϊν, Αλεξάντερ Μπιούκαν και Π.Γ. Τέιτ. Διετέλεσε αντιπρόεδρος της Εταιρείας από το 1892 έως το 1896 και από το 1898 έως το 1903.

Ανακάλυψε 35 αντικείμενα που περιλαμβάνονται στον [Νέο Γενικό Κατάλογο, τα περισσότερα με το κατοπτρικό τηλεσκόπιο των 72 ιντσών του Λόρδου Ρος. Ανακάλυψε πλανητικά νεφελώματα χάρη στην οπτική φασματοσκοπία όταν εργάζονταν στο Νταν Εχτ και κατά τη διάρκεια αποστολής στις Άνδεις. Επτά από τους γαλαξίες στον αστερισμό του Λέοντα σχηματίζουν την περίφημη «Επτάδα του Κόουπλαντ»: NGC 3745, NGC 3746, NGC 3748, NGC 3750, NGC 3751, NGC 3753 και NGC 3754.

Ο Κόουπλαντ παντρεύτηκε δύο φορές: πρώτα το 1859 τη Σουζάνα Μίλνερ και στη συνέχεια, το 1871, τη Θεοδώρα Μπενφέι (1847–1937). Απέκτησε έξι παιδιά, ένα εκ των οποίων ήταν η Φάννυ Σούζαν Κόουπλαντ. Η οικογένεια διέμενε στον χώρο του Παρατηρητηρίου του Blackford Hill. Απεβίωσε στο Εδιμβούργο στις 27 Οκτωβρίου 1905.

## Παραπομπές

## Εξωτερικοί σύνδεσμοι
* 

Κατηγορία:Άγγλοι αστρονόμοι
Κατηγορία:Αστρονόμοι του 19ου αιώνα
Εθνικοσοσιαλιστική Κοινωνία

Η **Εθνικοσοσιαλιστική Κοινωνία** ήταν μια παράνομη ρωσική νεοναζιστική οργάνωση που ιδρύθηκε το 2004 από τον Ντμίτρι Ρουμιάτσεφ και τον Σεργκέι Κορότκικ. Η Εθνικοσοσιαλιστική Κοινωνία κήρυξε την εργασία της κατασκευής ενός ρωσικού εθνικού κράτους με βάση τη ναζιστική ιδεολογία.

Τον Ιούλιο του 2011, 13 μέλη της οργάνωσης αυτής κρίθηκαν ένοχοι για τη διάπραξη 28 φόνων και για πάνω από 50 επιθέσεις σε μη Ρώσους και μέλη της κοινότητας ΛΟΑΤΚΙ στη Μόσχα.

## Στη λαϊκή κουλτούρα

# "Από τη Ρωσία με μίσος"  Ένα επεισόδιο της σειράς Vanguard από τον Christof Putzel.
# "Ross Kemp on Gangs. Moscow" τηλεοπτικό ντοκιμαντέρ του Ross Kemp.
# "Κρίδιο για φόνο" ντοκιμαντέρ της Βλάντι Αντόνεβιτς.

## Παραπομπές

Κατηγορία:Τρομοκρατία στη Ρωσία
Κατηγορία:Απαγορευμένα ακροδεξιά κόμματα
Κατηγορία:Λήμματα που περιέχουν κείμενο στα ρωσικά
Αλ-Μασμίγια

Η **Αλ-Μασμίγια** () είναι πόλη Μελχιτών Χριστιανών στη νότια Συρία, διοικητικά τμήμα του Κυβερνείου Νταράα, που βρίσκεται βορειοανατολικά της Αδράας στο διαμέρισμα αλ-Σαναμάιν. Οι κοντινές τοποθεσίες περιλαμβάνουν τα Τζαμπάμπ και Μουθαμπίν στα δυτικά, το Γαμπαγίμπ στα βορειοανατολικά, το Τζουμπ αλ-Σάφα στα βόρεια, το Μπουρράκ στα βορειοανατολικά, τα Χαλχαλά και αλ-Σουρά αλ-Σαγιρά στα νοτιοανατολικά και την Ντάμα στα νότια.

Η αρχαία πόλη **Φαινά** Τραχωνίτιδας, κρίνοντας από το πεδίο ερειπίων που είναι ακόμη ορατό στη Μασμίγια τον 19ο αιώνα, είχε ακτίνα περίπου πέντα χιλιομέτρων, καθιστώντας την τόσο μεγάλη όσο η αρχαία περιτειχισμένη περιοχή της Δαμασκού και μεγαλύτερη από την Παλαιά Πόλη Ιεροσολύμων (η οποία είναι πρώιμης μουσουλμανικής εποχής στο σημερινό της περίγραμμα και μικρότερη από ορισμένες από τις παλαιότερες εκδοχές της).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Συρίας
Αλέξανδρος Χακόπουλος

Ο **Αλέξανδρος Χακόπουλος** (21 Μαΐου 1911, Κωνσταντινούπολη - 27 Μαρτίου 1980, Αθήνα) ήταν Έλληνας πολιτικός της Τουρκίας, εκπαιδευτικός, οικονομολόγος και μέλος της Μεγάλης Τουρκικής Εθνοσυνέλευσης.

## Βιογραφία
Γεννήθηκε στις 21 Μαΐου 1911 σε μια εξέχουσα φαναριώτικη ελληνική τραπεζική οικογένεια στην Κωνσταντινούπολη της Οθωμανικής Αυτοκρατορίας. Ο πατέρας του λεγόταν Κωνσταντίνος και η μητέρα του Ευθυμία. Συγγενής του, ο Ιωάννης Κυριάκος Χακόπουλος, διετέλεσε δήμαρχος των Πριγκιποννήσων τη δεκαετία του 1890. Απέκτησε τη δευτεροβάθμια εκπαίδευση του στην Μεγάλη του Γένους Σχολή. Αποφοίτησε από την Ανώτατη Σχολή Οικονομικών και Εμπορίου της Κωνσταντινούπολης (μέρος του σύγχρονου Πανεπιστημίου του Μαρμαρά), ολοκληρώνοντας τις σπουδές του στα μαθηματικά, την τραπεζική και την ασφάλεια.

Ο Χακόπουλος άρχισε να διδάσκει στην Μεγάλη του Γένους Σχολή το 1934, αργότερα εργάστηκε ως καθηγητής οικονομικών και χρηματοοικονομικών στο Ζωγράφειο Λύκειο και στο Ζάππειο Παρθεναγωγείο Κωνσταντινουπόλεως το 1946 ως διευθυντής. Ολοκλήρωσε τη στρατιωτική του θητεία ως απλός στρατιώτης στο Στρατιωτικό Νοσοκομείο του Χαϊντάρ Πασά το 1936 και αποστρατεύτηκε το 1937. Τον Μάιο του 1941, στρατολογήθηκε για δεύτερη φορά στις "Είκοσι Τάξεις", οι οποίες σχηματίστηκαν από μη μουσουλμάνους κατά τη διάρκεια του Β' Παγκοσμίου Πολέμου. Μετά την ολοκλήρωση αυτής της θητείας, αποστρατεύτηκε το 1942.

### Πολιτική καριέρα
Ενώ εργαζόταν ως διευθυντής στο Ζάππειο Παρθεναγωγείο από το 1946, εξελέγη βουλευτής Κωνσταντινούπολης με το Δημοκρατικό Κόμμα στις Tουρκικές βουλευτικές εκλογές του 1954. Ο Χακόπουλος άρχισε την θητεία του στις 5 Μαΐου 1954 και εντάχθηκε στη Μεγάλη Εθνοσυνέλευση της Τουρκίας στις 14 Μαΐου 1954. Μίλησε κατακρίνοντας τα Σεπτεμβριανά στη Μεγάλη Συνέλευση, διαμαρτυρόμενος για το γεγονός ότι οι αρχές επιβολής του νόμου δεν αντιμετώπισαν τη βία κατά των Ελλήνων, και επέκρινε επίσης το Ρεπουμπλικανικό Λαϊκό Κόμμα για τη μη επιστροφή χρημάτων από τον φόρο περιουσίας Βαρλίκ Βεργκισί. Εξελέγη ξανά στις Τουρκικές βουλευτικές εκλογές του 1957, 3 χρόνια αργότερα, με το ίδιο κόμμα. Ήταν μεσολαβητής μεταξύ Ελλάδας και Τουρκίας για την επίλυση του Κυπριακού ζητήματος.

Μετά το Τουρκικό πραξικόπημα του 1960, συνελήφθη και μεταφέρθηκε στη Γιασάντα. Εκεί δικάστηκε και αθωώθηκε από το Ανώτατο Δικαστήριο για παραβίαση του Συντάγματος. Επιπλέον, παρόλο που το δικαστήριο της Γιασιάντα άνοιξε ξεχωριστή αγωγή για παράνομη απόκτηση πλούτου, μετά την έρευνα, αθωώθηκε και από αυτήν την αγωγή και η διαταγή επί της περιουσίας του άρθηκε. Αποφυλακίστηκε στις 15 Σεπτεμβρίου 1961 και εγκατέλειψε την πολιτική. Μετακόμισε στην Αθήνα το 1978 και πέθανε εκεί στις 27 Μαρτίου 1980.

### Προσωπική ζωή
Ήταν παντρεμένος με τη Ζωή Χακόπουλου χωρίς να αποκτήσουν παιδιά. Μιλούσε άπταιστα ελληνικά, τουρκικά και γαλλικά.

## Παραπομπές


Κατηγορία:Τούρκοι πολιτικοί
Κατηγορία:Κωνσταντινουπολίτες Έλληνες
Κατηγορία:Φαναριώτες
Βασίλης Παπαδημητρίου (ποδοσφαιριστής)

Ο **Βασίλης Παπαδημητρίου** είναι  Έλληνας βετεράνος ποδοσφαιριστής,  ο οποίος αγωνίστηκε ως επιθετικός στον Άρη Θεσσαλονίκης, τον  Πανσερραϊκό και τον Π.Α.Σ. Γιάννινα. Έκλεισε την καριέρα του αγωνιζόμενος στην  Αλεξάνδρεια.
## Καριέρα
Ο Παπαδημητρίου ξεκίνησε να αγωνίζεται στην ομάδα της γενέτειράς του, τον **Αγροτικό Αστέρας Πλατέως Ημαθίας**, από όπου μεταπήδησε στις ακαδημίες του Άρη σε ηλικία δεκαεννέα ετών τον Αύγουστο του 1976.

Ο νέος τεχνικός της ομάδας, ο Αλκέτας Παναγούλιας, επιχειρώντας εκτεταμένη ανανέωση στην ομάδα, τον προώθησε στην πρώτη ομάδα του συλλόγου, για να αγωνιστεί σε τρεις αγώνες μέχρι το τέλος της σεζόν.

Το καλοκαίρι του 1977 μεταγράφηκε στον Πανσερραϊκό με τη φανέλα του οποίου αγωνίστηκε μέχρι το 1984 στην Ά Εθνική (με εξαίρεση τη σεζόν 1979/80 όταν και αγωνίστηκε στη Β΄ εθνική).

Τη σεζόν 1977-78 κατέγραψε 22 συμμετοχές και σημείωσε δύο τέρματα. . Τη σεζόν 1978-79 κατέγραψε 21 συμμετοχές χωρίς να σημειώσει κάποιο τέρμα. .

Στον τελευταίο του χρόνο (1983/84) με τα "λιοντάρια" έπαιξε σε είκοσι οκτώ παιχνίδια (24 στο πρωτάθλημα και 4 στο Κύπελλο Ελλάδας, σκοράροντας κι ένα τέρμα)..

Συνολικά στις Σέρρες, αγωνίστηκε σε 152 αγώνες για το πρωτάθλημα της Α' Εθνικής και σημείωσε 25 γκολ, γεγονός που τον καθιστά 5ο σκόρερ στην ιστορία του συλλόγου. 

Το καλοκαίρι του 1984 μεταγράφηκε στον Π.Α.Σ. Γιάννινα, που αγωνίζονταν στην Β’ Εθνική. 

Στην παρθενική του σεζόν στον ΠΑΣ κατέγραψε 32 συμμετοχές και αποτέλεσε βασικότατο και πολύτιμο στέλεχος της ομάδος μας στην προσπάθεια της να επιστρέψει και πάλι στην Α΄ Εθνική. Σκόραρε για πρώτη φορά με τη φανέλα του ΠΑΣ στον αγώνα της 21ης αγωνιστικής, στην εκτός έδρας νίκη της ομάδος του στην Έδεσσα επί του τοπικού Εδεσσαϊκού με 1-3. Στη συνέχεια  όμως υπήρξε ασταμάτητος πετυχαίνοντας συνολικά 14 τέρματα, έχοντας και ένα χατ τρικ στον εντός έδρας αγώνα με τον Μακεδονικό. Με την επίδοση αυτή αναδείχτηκε πρώτος σκόρερ του ΠΑΣ την περίοδο 1984-85, ενώ ακόμη ένα τέρμα εκείνη τη χρονιά το σημείωσε σε αγώνα κυπέλλου (στο 3-1 με τον Αλμωπό Αριδαίας).

Την επόμενη σεζόν στην Α’ Εθνική ο  Παπαδημητρίου πραγματοποίησε μια εξαίρετη  χρονιά, αγωνιζόμενος σε 20 ματς στο πρωτάθλημα (κι ένα στο Κύπελλο), στα οποία σημείωσε και 3 γκολ. Την περίοδο 1986-87 κάποια προβλήματα τραυματισμού δεν τον άφησαν να βοηθήσει και έτσι αγωνίστηκε μόνο σε 6 αγώνες πρωταθλήματος. 

Συνολικά στην ομάδα των Ιωαννίνων αγωνίστηκε σε 62 αγώνες πρωταθλήματος σε διάστημα τεσσάρων.

Ο Παπαδημητρίου μεταγράφηκε στην Αλεξάνδρεια το καλοκαίρι του 1989, όπου και έκλεισε την καριέρα του το 1990, αγωνιζόμενος  στην Γ΄ εθνική.
## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Π.Α.Σ. Γιάννινα
Ζοχράν Μαμντάνι

Ο **Ζοχράν Κουάμε Μαμντάνι** (*Zohran Kwame Mamdani*, Καμπάλα, Ουγκάντα, 18 Οκτωβρίου 1991) είναι Αμερικανός πολιτικός και δήμαρχος της πόλης της Νέας Υόρκης από τη 1 Ιανουαρίου 2026. Είναι μέλος του Δημοκρατικού Κόμματος και των Δημοκρατικών Σοσιαλιστών της Αμερικής. Στις 4 Νοεμβρίου 2025 εκλέχθηκε δήμαρχος της Νέας Υόρκης με ποσοστό 50,6%. Είναι ο πρώτος μουσουλμάνος δήμαρχος της πόλης και ο δεύτερος νεότερος σε ηλικία δήμαρχος από το 1892.

Επιπλέον, υπηρέτησε ως μέλος της Συνέλευσης της Πολιτείας της Νέας Υόρκης για την 36η περιφέρεια από το 2021 έως το 2025.

## Βιογραφία
Ο Μαμντάνι είναι γιος του ινδικής καταγωγής Ουγκαντέζου ακαδημαϊκού Μαμούντ Μαμντάνι και της Ινδό-αμερικανής σκηνοθέτριας Μίρα Nάιρ. Γεννήθηκε στην Ουγκάντα και έζησε για μικρό διάστημα στη Νότια Αφρική. Όταν ήταν επτά ετών, οι γονείς του μετανάστευσαν στις Ηνωμένες Πολιτείες και εγκαταστάθηκαν στη Νέα Υόρκη. Φοίτησε στο *Bronx High School of Science* και αργότερα πήρε πτυχίο στις Αφρικανικές Σπουδές από το *Bowdoin College*. Πριν ασχοληθεί με την πολιτική, ασχολήθηκε εντατικά ως στεγαστικός σύμβουλος και ως μουσικός χιπ χοπ. Εξελέγη για πρώτη φορά το 2020 μέλος της Συνέλευσης της Πολιτείας της Νέας Υόρκης για την 36η Περιφέρεια με έδρα το Κουίνς, αφού συνέτριψε την Αραβέλλα Σιμωτά. Από τότε εκλέγεται συνεχώς χωρίς αντιπάλους.

Το 2024 ο Μαμντάνι ανακοίνωσε την υποψηφιότητά του για Δήμαρχος της Νέας Υόρκης για τις δημοτικές εκλογές του 2025. Η εκστρατεία του περιλάμβανε πολιτικές όπως δωρεάν μέσα μαζικής μεταφοράς, δωρεάν νηπιαγωγεία, δημοτικά παντοπωλεία, πάγωμα ενοικίων και δημιουργία μονάδων κοινωνικών κατοικιών. Το προεκλογικό πρόγραμμα του Μαμντάνι ήταν κοινωνικού και οικονομικού χαρακτήρα, βασίστηκε στη διεύρυνση προγραμμάτων προσιτής κατοικίας και στην αύξηση της φορολογίας των υψηλών εισοδημάτων. Είναι επικριτικός στην πολιτική του Ισραήλ κατά της Γάζας. Κατά τη διάρκεια των προκριματικών εκλογών του Δημοκρατικού Κόμματος, ο Μαμντάνι έλαβε την υποστήριξη πολλών διακεκριμένων προοδευτικών πολιτικών, όπως ο Μπέρνι Σάντερς και η Αλεξάντρια Οκάσιο-Κορτέζ. Στις 24 Ιουνίου 2025, ο Μαμντάνι επιλέχθηκε επίσημα ως υποψήφιος του Δημοκρατικού Κόμματος για Δήμαρχος της Νέας Υόρκης, μετά τη συντριβή του τέως Κυβερνήτη της Νέας Υόρκης Άντριου Κουόμο, ο οποίος ήταν ο βασικός αντίπαλός του στις προκριματικές. Στις 4 Νοεμβρίου του ιδίου έτους εκλέχθηκε δήμαρχος της Νέας Υόρκης με 1.036.051 ψήφους και ποσοστό 50,6 %, νικώντας και πάλι τον Άντριου Κουόμο, που κατέβηκε ως ανεξάρτητος, με ποσοστό 41,7 % καθώς και τον Ρεπουμπλικανό Κέρτις Σλίβα που έλαβε μόλις 7.2%.

### Προσωπική ζωή
Είναι παντρεμένος με την Συριακής καταγωγής εικαστικό, Ράμα Ντουουάτζι.

## Εκλογικό ιστορικό
### Εκλογές για τη Συνέλευση της Πολιτείας της Νέας Υόρκης

### Δημαρχιακές Εκλογές της Νέας Υόρκης

## Παραπομπές


Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Δήμαρχοι των ΗΠΑ
G-Bani

Ο **Αρμπάν Περλάλα** (αλβανικά: *Arban Përlala*, γεννημένος στις 7 Ιουλίου 1981) γνωστός με το καλλιτεχνικό όνομα **G-Bani** (επίσης ως Bani G), είναι ράπερ, στιχουργός και ηθοποιός αλβανικής καταγωγής με σουηδική και βρετανική υπηκοότητα. Είναι γνωστός για τη συμβολή του στη ραπ σκηνή και για τους ρόλους του σε τηλεόραση και κινηματογράφο.

Το 2024, ο G-Bani συμμετείχε στην τέταρτη σεζόν του ριάλιτι σόου *Big Brother VIP Albania* ως διαγωνιζόμενος.

## Δισκογραφία

* *Midis meje dhe vet’vetes* (2005)  
* *Punë të pastra* (2008)  
* *De e bra* (2015)  
* *S'po ma nin* (2025) με τον Tiri

## Φιλμογραφία

* *Δέκα Λεπτά Κήρυγμα* (2001–2003, MEGA Channel) 
* *Mikres Oduseies* (2006)  
* *Një e hënë e pazakontë* (2011)  

## Παραπομπές

Κατηγορία:Αλβανοί ηθοποιοί
Κατηγορία:Αλβανοί τραγουδιστές
40 κύματα (σειρά)

***40 (Σαράντα) κύματα*** είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του ΑΝΤ1 τη σεζόν 2008-2009. Το σενάριο της σειράς υπέγραψε η Τίνα Καμπίτση, ενώ τη σκηνοθεσία ανέλαβε η Μαρία Λάφη. Η σειρά σημείωσε μεγάλη επιτυχία κατά τη προβολή της κάνοντας υψηλά νούμερα τηλεθέασης, ενώ μετά το τέλος της η δημοτικότητα της αυξήθηκε με τις συνεχόμενες επαναλήψεις της μέχρι σήμερα από τον σταθμό.

## Επισκόπηση σειράς

## Πλοκή
Ένας μεγαλοπρεπής Πύργος ανοίγει τις πύλες του για να τον εξερευνήσουμε! Ο πυργοδεσπότης, Λαέρτης Καλλέργης, είναι ένα κανονικό στραβόξυλο. Από τότε που τον εγκατάλειψε η γυναίκα του και πήρε μαζί και το παιδί τους, ζει κλεισμένος στον πύργο του και ταλαιπωρεί το υπηρετικό προσωπικό με τα νεύρα και τις παραξενιές του. Η μητέρα του, Πέρσα, είναι από άλλο ανέκδοτο: έχασε κάθε επαφή με τη πραγματικότητα, τη μέρα που έπεσε από μια μηλιά και τσακίστηκε. Όμως ο Λαέρτης συνειδητοποιεί ότι πρέπει επειγόντως να βρεθεί κάποιος να φροντίζει τη μάνα του.

Και τότε, η Χριστίνα χτυπάει τη πόρτα του Πύργου. Ήρθε για να μείνει μαζί με τον γιο της, και είναι αποφασισμένη να τα βγάλει πέρα! Τα εμπόδια δεν την πτοούν. Και θα συναντήσει πολλά: έναν Λαέρτη, μία γυναίκα που τον διεκδικεί και μία τέως σύζυγο που κάνει ξαφνικά την εμφάνιση της. Όπως καταλάβατε, μέχρι να δούμε happy end, θα περάσουμε από 40 κύματα...

## Διανομή

### Πρωταγωνιστές

## Επεισόδια

* Προβαλλόταν κάθε Τετάρτη στις 21:00.
* Δεν προβλήθηκε επεισόδιο στις 3/12/2007 λόγω μετάδοσης ποδοσφαιρικού αγώνα.

## Παραπομπές


## Εξωτερικοί σύνδεσμοι

* ''40 κύματα''

Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές